сливане, продължават да отговарят на условията, определени в плана за признаване.
 Член 49
 Последици от признаването
 1. Посочената в член 103а, параграф 1 от Регламент (ЕО) No 1234/2007 помощ се прекратява след получаване на признаването.
 2. Когато е представена оперативна програма в съответствие с настоящия регламент, държавата-членка гарантира, че няма дублиране на финансирането на мерките, предвидени в плана за признаване.
 3. Инвестициите, отговарящи на условията за помощ, или разходите, посочени в член 103а, параграф 1, буква б) от Регламент (ЕО) No 1234/2007, могат да бъдат прехвърлени в оперативните програми, при условие че съответстват на изискванията на настоящия регламент.
 4. Държавите-членки определят срока, започващ да тече след изпълнението на плана за признаване, в рамките на който се изисква от групата производители да бъде призната като организация на производители. Този срок не може да превишава четири месеца.
 ГЛАВА II
 Оперативни фондове и оперативни програми
 Раздел 1
 Стойност на предлаганата на пазара продукция
 Член 50
 Основа за изчисление
 1. Стойността на предлаганата на пазара продукция за дадена организация на производители се изчислява въз основа на продукцията на самата организация на производители и на нейните членове производители и включва само продукцията от тези плодове и зеленчуци, за които е призната организацията на производителите. Стойността на предлаганата на пазара продукция може да включва плодове и зеленчуци, за които не се изисква съответствие с пазарните стандарти, когато последните не се прилагат съгласно член 4.
 2. Стойността на предлаганата на пазара продукция включва продукцията на членовете, които напускат или се присъединяват към организацията на производители. Държавите-членки определят условията за избягване на двойното осчетоводяване.
 3. Стойността на предлаганата на пазара продукция не включва стойността на преработените плодове и зеленчуци или на всеки друг продукт, който не е продукт от сектора на плодовете и зеленчуците.
 Въпреки това стойността на предлаганата на пазара продукция от предназначени за преработка плодове и зеленчуци, превърнати в един от продуктите от преработени плодове и зеленчуци, изброени в част Х от приложение I към Регламент (ЕО) No 1234/2007, или всякакъв друг преработен продукт, посочен в настоящия член и описан по-подробно в приложение VI към настоящия регламент, от организация на производители, асоциация на организации на производители или техни членове производители или дъщерни дружества, посочени в параграф 9 от настоящия член, от тях самите или чрез външни изпълнители, се изчислява като фиксиран размер в проценти, прилаган към фактурираната стойност на посочените преработени продукти. Фиксираният размер е:
 а)
 53 % за плодови сокове;
 б)
 73 % за концентрирани сокове;
 в)
 77 % за доматен концентрат;
 г)
 62 % за замразени плодове и зеленчуци;
 д)
 48 % за консервирани плодове и зеленчуци;
 е)
 70 % за консервирани гъби от вида Agaricus;
 ж)
 81 % за плодове, временно консервирани в саламура;
 з)
 81 % за сушени плодове;
 и)
 27 % за други преработени плодове и зеленчуци;
 й)
 12 % за преработени ароматни треви;
 к)
 41 % за червен пипер.
 4. Държавите-членки могат да позволят на организациите на производители да включат стойността на вторичните продукти в стойността на предлаганата на пазара продукция.
 5. Стойността на предлаганата на пазара продукция включва стойността